text: Li rois Carmans en son regné 
   Revint. Moult avoient mené 
   Seur le chemin, il et Galdas, 
   Vie de feste et de soulas, 
   Et moult li uns l'autre honnorerent. 
   Tant esploitierent et errerent, 
   Que en Toscane sont venu. 
   Là a Carmans tant detenu 
   Le roi Galdas qu'il onques pot. 
   Tant i fu k'à aler l'en plot. 
   Lors s'en ala quant poins en fu ; 
   Mais, ains que il fussent meü 
   Ne il ne Argente la bele, 
   Ot Carmans et done Ynabele 
   Fait leur devoir entierement 
   Vers aus et vers toute leur gent. 
   Li rois Carmans là demora, 
   Et li rois Galdas s'en ala, 
   Ainsi que vous ai devisé. 
  